Eensaamheid na Gemeenskap – NG Elarduspark
Jy behoort hier net soos jy is, daarom wil die Gasvryheid & Nuwe Lidmaatbediening jou graag ontvang en tuis laat voel.
NG Elarduspark bied 'n verskeidenheid groepe en geleenthede waar jy kan behoort net soos jy is:
Een van ons diepste menslike behoeftes is om deel te wees en te behoort. In 'n samelewing van heinings en haas leef ons geïsoleerd. Ons mis uit op diep, betekenisvolle verhoudinge en die waarde van 'n geloofgemeenskap. Dit is wat 'n Omgeegroep jou bied… 'n plek waar jy kan BEHOORT, net soos jy is. 'n Plek waar jy God en liefde in betekenisvolle verhoudinge kan BELEEF . 'n Plek waar jy deelneem om te BELIG – God se teenwoordigheid in jou en ander se lewens uit te wys.
Om lidmate, besoekers en vreemdelinge by byeenkomste hartlik en gasvry te ontvang en te bedien met Jesus se liefde – sodat hulle Sy liefde sal ervaar en sal tuis voel by die byeenkoms en in die gemeente.
Kom wandel saam met ander manne in die Woord... kom kry jou krag en wees vasberade saam met ons!
Om enkellopendes wat dieselfde belangstellings deel te betrek om op beide sosiale en geestelike vlakke te groei.